Уайт, Эллен
Эллен Гулд Уайт (, чызгон мыггаг у Гармон (Harmon); райгуырдис 1827-æм азы 26 ноябры — амардис 1915-æм азы 16 июлы) уыдис Æвдæм боны адвентистты еклезийы идейон реформатор æмæ æморганизатор.

Цардафыст 
Эллен Уайт райгуырдис фермертæ Роберт æмæ Юникæ Гармонты бинонты ’хсæн. Йæ ныййарджытæ сæ фыдæлтау уыдысты методистон еклезийы уæнгтæ. Йæ фыццаг азтæ Эллен арвыста чысыл сахар Горхеммæй цалдæр миляйы æддæдæр, штат Мейны.

Эллен æмæ йæ бинонтæ Уильям Миллеры фæдонтæ куы систы, уæд сæ методистон еклезийæ рацух кодтой. Миллер уыдис хицæн методистон къабазы бындурæвæрæг. Иртæста Библийы тексттæ. Апокалипсисы (Ног Фæдзæхст) æмæ Даниилы (Зæронд Фæдзæхст) чингуытæ æмбарынгæнæн текстты цы  скодта, уый куы нæ сæххæст ис, уæд Элленæн, йæхи загъдау, уыдис Хуыцауæй  æмæ цæстылуайæнтæ — йæ цæстытыл ауадис Йесо Чырыстийы бацыд Æрвон Скинимæ, стæй йын Хуыцауæй загъдæуыд, æнæмæнг æххæстгæнинаг кæй у сабат. Ноджы ма йын бацамындæуыд, адвентизмы доктринæтæм бахæссинаг чи у, ахæм цалдæр ивддзинады. Уыцы цаутæ скодтой сæрæвæрæн Эллены динамонæн-реформæгæнæн архайдæн.

Адвентистты ахуырадмæ гæсгæ, Элленæн Хуыцауæй цы раргомæдтæ æмæ цæстылуайæнтæ уыдис, уыдон скодтой бындур адæмы раздæхтмæ ног æмæ æнæниз царды фæткмæ, Хуыцау æмæ адæмы ’хсæн раст ахастдзинæдтæм; уæдæй фæстæмæ ма рапарахат ис Æвдæм боны адвенистты еклезийы миссионерон архайд.

Эллен Уайт у бирæ динон фæллæйттæ æмæ историон компиляциты автор.

Фиппаинæгтæ 

Æвдæм боны адвентисттæ
Мейны чи райгуырдис, уыдон
Калифорнийы чи амардис, уыдон